ການຄ້າຂາຍສະກຸນເງິນດິຈິຕອລ ຫຼື cryptocurrency ເລີ່ມຕົ້ນຂຶ້ນໃນ ລາວ
ສະກຸນເງິນປະເພດນີ້ ກໍກໍາລັງໄດ້ຮັບຄວາມສົນໃຈຫຼາຍຂຶ້ນໃນທຸລະກິດບາງກຸ່ມໃນລາວ ປາກົດວ່າ ມີຄົນໄດ້ເລີ້ມຊື້ຂາຍເງິນປະເພດນີ້ມາໄດ້ໄລຍະນຶ່ງແລ້ວ ສະກຸນເງິນທີ່ຄົນໃນລາວ ນິຍົມຊື້ຂາຍກັນກໍແມ່ນສະກຸນເງິນຟໍເຣັກສ໌.
ເຖິງແມ່ນຫລາຍຄົນຍັງບໍ່ທັນຮູ້ຢ່າງຈະແຈ້ງກ່ຽວກັບທີ່ມາຂອງສະກຸນເງິນດິຈິຕອລ ແລະຍັງບໍ່ທັນເຂົ້າໃຈເຖິງລະບຽບການຄວບຄຸມການຊື້ຂາຍ ແລະການຜະລິດສະກຸນເງິນປະເພດນີ້ໃນຕະຫລາດໂລກດີພໍເທົ່າໃດກໍຕາມ ແຕ່ການຄ້າຂາຍສະກຸນເງິນດັ່ງກ່າວຢູ່ໃນລາວກໍໄດ້ເລີ້ມຕົ້ນຂຶ້ນມາໄດ້ໄລຍະນຶ່ງແລ້ວ ແລະກໍາລັງໄດ້ຮັບຄວາມສົນໃຈທັງຈາກນັກທຸລະກິດ ແລະອົງການລັດຖະ ບານ ລາວ ໄຊຈະເລີນສຸກ ນັກຂ່າວຂອງພວກເຮົາມີລາຍລະອຽດເລື້ອງນີ້ ມາສະເໜີທ່ານໃນອັນດັບຕໍ່ໄປ ສະກຸນເງິນດິຈິຕອລ ຫລື Cryptocurrency ຊຶ່ງເປັນສະກຸນເງິນເຂົ້າລະຫັດນັ້ນ ແມ່ນກໍາລັງໄດ້ຮັບຄວາມສົນໃຈຫລາຍຂຶ້ນ ຈາກບັນດານັກທຸລະກິດທີ່ຫາທາງ ເກງກໍາໄລຈາກການຂາຍເງິນຕາເໝືອນຈິງທີ່ວ່ານີ້ ທາງອອນລາຍ ຖ້າຢູ່ໃນ ການແລກປ່ຽນສະກຸນເງິນຂອງປະເທດນຶ່ງກັບອີກປະເທດນຶ່ງ ເຊັ່ນເງິນບາດ ຂອງໄທ ຫລື ເງິນໂດລາຂອງສະຫະລັດ ກັບເງິນກີບຂອງລາວ, ທຸກຄົນຮູ້ກັນ ເປັນທີ່ຈະແຈ້ງດີ ວ່າ ເງິນບາດແມ່ນພິມໂດຍ ຫລືຖືກສັ່ງພິມ ແລະຄວບຄຸມໂດ ຍທະນາຄານກາງຂອງປະເທດໄທເທົ່ານັ້ນ ແລະເງິນໂດລາແມ່ນ ພິມໂດຍ ສະຫະລັດ ແລະຜ່ານລະບຽບການຄວບຄຸມຂອງທະນາຄານກາງຂອງສະຫະລັດ ສ່ວນເງິນກີບກໍພິມຫລືຖືກສັ່ງພິມໂດຍລັດຖະບານລາວ ແລະຜ່ານການ ຄວບຄຸມໂດຍທະນາຄານກາງຂອງລາວ ແຕ່ວ່າການຄ້າຂາຍສະກຸນເງິນດິຈິ ຕອລນີ້ ແມ່ນຍັງບໍ່ທັນມີໃຜຮູ້ເປັນທີ່ແນ່ນອນ ຊັດເຈນເທື່ອວ່າ ໃນໂລກອັນນີ້ ແມ່ນໃຜ ຫລືປະເທດໃດ ເປັນຜູ້ຜະລິດສະກຸນເງິນດິຈິຕອລຕ່າງໆ ເຊັ່ນບິດຄອຍ (Bitcoin), ແລະກໍບໍ່ມີທະນາຄານກາງທີ່ຄວບຄຸມສະກຸນເງິນນີ້ເລີຍ ອີງຕາມເວັບໄຊທ໌ທີ່ເປັນສາງຂໍ້ມູນກ່ຽວກັບເລື້ອງຕ່າງໆທາງອອນລາຍ ຫຼື Wikipedia ທີ່ຄົນທົ່ວໂລກໃຊ້ ແຕ່ຢ່າງໃດກໍຕາມການແລກປ່ຽນຊື້-ຂາຍ ສະກຸນເງິນປະເພດນີ້ ກໍກໍາລັງໄດ້ຮັບຄວາມສົນໃຈຫລາຍຂຶ້ນໃນທຸລະກິດບາງກຸ່ມໃນລາວ ແລະປາກົດວ່າມີຄົນ ໄດ້ເລີ້ມຊື້-ຂາຍເງິນປະເພດນີ້ມາໄດ້ໄລຍະນຶ່ງແລ້ວ ແລະສະກຸນເງິນທີ່ຄົນໃນລາວ ນິຍົມຊື້ຂາຍກັນກໍແມ່ນສະກຸນເງິນຟໍເຣັກສ໌ (Forex) ເຖິງແມ່ນວ່າ ຍັງບໍ່ທັນມີການເປີດໃຫ້ຜູ້ເຮັດທຸລະກິດຊື້ຂາຍສະກຸນເງິນປະເພດນີ້ ຈົດ ທະບຽນຢ່າງເປັນທາງການໃນລາວ ເທື່ອກໍຕາມ ແຕ່ຫລາຍຄົນກໍຄິດວ່າການ ຄ້າຂາຍ ຫລືແລກປ່ຽນສະກຸນເງິນປະເພດນີ້ແມ່ນປອດໄພ, ອີງຕາມນັກທຸລະກິດ ແລກປ່ຽນເງິນຕາຕ່າງປະເທດທ່ານນຶ່ງ ທີ່ໄດ້ຊື້ຂາຍເງິນດິຈິຕອລນີ້ ມາໄດ້ປີນຶ່ງແລ້ວ ທ່ານບອກວ່າ: ສ່ວນທາງລັດຖະບານລາວນັ້ນ ກໍໄດ້ໃຫ້ຄວາມສົນໃຈແກ່ເລື້ອງຊື້-ຂາຍສະກຸນ ເງິນປະເພດນີ້ເຊັ່ນກັນ ເມື່ອວັນທີ 27 ສິງຫາຜ່ານມາ ຫ້ອງວ່າການສໍານັກ ງານນາຍົກລັດຖະມົນຕີ ກໍໄດ້ມີຄໍາສັ່ງເລກທີ 1074/ຫສນຍ ຫາອົງການລັດທີ່ ກ່ຽວຂ້ອງ ລວມມີກະຊວງເທັກໂນໂລຈີ ແລະການສື່ສານ, ທະນາຄານແຫ່ງ ສປປ ລາວ ແລະກະຊວງການເງິນ ວ່າ ເຫັນດີໃຫ້ທົດລອງສ້າງຕັ້ງຕະຫລາດຊື້-ຂາຍຊັບສິນດິຈິຕອລໃນ ສປປ ລາວ ແລະປັດຈຸບັນທາງກະຊວງເທັກໂນໂລຈີ ແລະການສື່ສານ ກໍກໍາລັງຄົ້ນຄວ້າກ່ຽວກັບເລື້ອງນີ້ຢູ່ ດັ່ງທີ່ພະນັກງານດ້ານວິຊາ ການທ່ານນຶ່ງໃນກະຊວງດັ່ງກ່າວ ເວົ້າສູ່ຟັງວ່າ: ເຈົ້າໜ້າທີ່ຂັ້ນສູງທ່ານນຶ່ງໃນທະນາຄານການຄ້າຕ່າງປະເທດຂອງລາວ ກໍໃຫ້ ຄໍາເຫັນວ່າ: ເຈົ້າໜ້າທີ່ຂັ້ນສູງທ່ານນຶ່ງໃນອົງການຄຸ້ມຄອງຕະຫລາດຫລັກຊັບຂອງລາວ ໃນນະຄອນຫລວງວຽງຈັນກໍບອກວ່າ: ສະຫລຸບແລ້ວ ການຊື້ຂາຍສະກຸນເງິນດິຈິຕອລທີ່ບໍ່ຜ່ານທະນາຄານກາງຂອງປະ ເທດໃດ ຫລືການຄວບຄຸມຂອງລັດຖະບານປະເທດໃດນັ້ນ ແມ່ນກໍາລັງໄດ້ຮັບ ຄວາມສົນໃຈທັງຈາກພາກລັດ ແລະເອກະຊົນໃນລາວໃນທຸກວັນນີ້